**Obrazložitev kalkulacije cen programa vrtca Zavrč v skladu s Pravilnikom o metodologiji za oblikovanje cen programov v vrtcih.**

V Uradnem listu RS št. 100/05 je bil objavljen Pravilnik o metodologiji za oblikovanje cen programov v vrtcih (v nadaljevanju Pravilnik).

Cena se računa za oddelke I. in II. starostne skupine.

Pri oblikovanju cene je pomembno, da se za izračun cene upoštevajo zgornji normativi otrok v oddelkih, ne glede na dejansko število vpisanih otrok.

Staršem se določi plačilo na podlagi dohodkov iz Vloge za znižano plačilo vrtca, razliko do polne cene programa pa krije občina stalnega bivališča staršev. Če je število vključenih otrok v oddelku manjše od zgornjega normativa, občina ustanoviteljica vrtcu zagotavlja tudi sredstva v višini cene programa brez stroškov živil za število otrok, ki predstavljajo razliko med dejanskim številom otrok v oddelku in zgornjim normativom.

Za izračun cene programov se upošteva povprečje zgornjega normativa vključenih oz. vpisanih otrok v vrtec: to je v I. starostnem obdobju zgornji normativ 12, v II. starostnem obdobju: zgornji normativ 21 otrok

Vrtec deluje s 2 skupinama. V spodnji tabeli so prikazani delavci zaposleni na podlagi potrjene sistemizacije in Pravilnika o normativih in kadrovskih pogojih za opravljanje dejavnosti predšolske vzgoje od 1.1.2016 dalje.

|  |  |  |
| --- | --- | --- |
| **Delovno mesto** | **Tarifna skupina** | **Delež zaposlenih** |
| Pomočnica ravnateljice | VII/1 | 0,15 |
| Vzgojiteljica | VII/1 | 2 |
| Pomočnica vzgojiteljice | V | 2 |
| Svetovalni delavec | VII/2 | 0,066 |
| Poslovno račun.delavec | VI | 0,266 |
| Kuhar | IV | 0,67 |
| Hišnik | IV | 0,11 |
| Organizator šolske hrane | IV | 0,033 |

Tabela : Prikaz zaposlenih po delovnem mestu in deležu zaposlitve

S 1. 1. 2016 po pregledu dosedanjega 09-mesečnega poslovanja vrtca smo oblikovali naslednje cene programov.

|  |  |  |
| --- | --- | --- |
| **Starostno obdobje** | **Veljavne cene** | **Nove cene 1.1.16** |
| I. starostno obdobje | **418,80** | **436,99** |
| II. starostno obdobje | **277,32** | **290,52** |

Tabela : Prikaz cene vrtca v obeh starostnih skupinah

**II. Elementi za oblikovanje cene:**

1. stroški dela
2. stroški materiala in storitev
3. stroški živil za otroke

**1. STROŠKI DELA** (izračun je prikazan v **Prilogi 1** in **Prilogi 2**)

Stroški dela predstavljajo 75,6 % cene vrtca.

Upošteva se 63. in 64. člen Zakona o vrtcih, ki govorita o sočasni prisotnosti vzgojiteljice in pomočnice vzgojiteljice v oddelku v obeh starostnih obdobjih in o največjem dopustnem številu otrok v oddelku, Odredbo o normativih in kadrovskih pogojih za opravljanje predšolske dejavnosti in Zakon o sistemu o plačah v javnem sektorju.

Na element plače vpliva število oddelkov, zgornji normativ v teh oddelkih, starost zaposlenih, nazivi, plačni razredi, minulo delo, stopnja izobrazbe, sistemizacija delavcev. Pri izračunu plač smo upoštevali Zakon o plačah, Kolektivno pogodbo za dejavnost vzgoje in izobraževanja v RS in Zakona za uravnoteženje javnih financ *(ZUJF) .*

Stroški dela zajemajo naslednje postavke:

* bruto plače; 7.609,92 €
* prispevki delodajalca (16,10 %); 1.225,19 €
* premije za dodatno pokojninsko zavarovanje 23,96 €
* regres za letni dopust; 180,97 €
* prehrana na delu, ki znaša 3,68 na dan; 353,77 €
* prevoz na delo 229,91 €
* jubilejne nagrade; 0,00 €
* odpravnine. 0,00 €

**2. STROŠKI MATERIALA IN STORITEV** (celotni izračun je prikazan v **Prilogi 2**)

Pri izračunu posameznih stroškov bomo upoštevali 14. člen Zakona o vrtcih, ki opredeljuje merila za vrednotenje materialnih stroškov, veljavne normative in standarde za prostor in opremo in didaktična sredstva, katerim veljavnost podaljšuje 65. člen Zakona o vrtcih. Upoštevali bomo :

1. Funkcionalne stroške objektov (ogrevanje, elektrika, voda, komunalne, telefonske in poštne storitve, čiščenje prostorov, tekoče vzdrževanje prostorov in opreme.
2. Funkcionalne stroške osnovne dejavnosti (didaktična sredstva in igrače, stalno strokovno izpopolnjevanje v skladu s Kolektivno pogodbo, strokovna literatura, obvezne zdravstvene storitve in varstvo pri delu, hišno perilo, delovna obleka, sanitetni material, čistila, material za vzdrževanje, pisarniško poslovanje, drobni inventar),
3. Drugi specifični namenski stroški

**3. STROŠKI ŽIVIL ZA OTROKE** (celotni izračun je prikazan v **Prilogi 2**)

Stroški hrane so izračunani po obrokih in normativih.

S sprejetjem predlagane cene programov bo potrebno skleniti pogodbo med zavodom in ustanoviteljem o pokrivanju stroškov, ki niso zajeti v sami ceni.

***V ceni programov*** v skladu z 28. členom Zakona o vrtcih in 8. členom Pravilnika o metodologiji za oblikovanje cen programov ***niso vključena sredstva za***:

1. investicije in investicijsko vzdrževanje.
2. stroške nadomeščanja vzgojiteljic in pomočnic vzgojiteljic do 30 dni zaradi bolezni ali poškodb.
3. odpravnine presežnim delavcem,
4. plačilo sindikalnemu zaupniku,
5. stroške sodnih postopkov,
6. stroške poravnave odškodnin na podlagi izvršilnega naslova
7. stroške vključitve otrok s posebnimi potrebami v redne oddelke
8. rezervacije otrok in v času bolezni (17. člen in 18. člen Pravilnika)

Stroški, ki niso elementi za izračun cen po Pravilniku o metodologiji za oblikovanje cen programov v vrtcih, ki izvajajo javno službo, krije vrtcu ustanovitelj v skladu z zakonom, drugimi predpisi, aktom o ustanovitvi zavoda oziroma v skladu ***s pogodbo o financiranju zavoda***. (8. člen Pravilnika).

Ceno programov bo potrebno usklajevati z mesečno rastjo cen življenjskih potrebščin, z rastjo izhodiščne plače, rastjo dodatkov in dvigom pokojninskih premij, o čemer bo odločal občinski svet.

**III. Izračun cene programa (9. člen pravilnika)**

Na podlagi načrtovanih povprečnih mesečnih stroškov za tekoče leto – elementov za oblikovanje cen, se cena programa izračuna tako, da se stroški dela strokovnega kadra delijo na oddelke vrtca. K tem stroškom se prištejejo stroški dela za delavce, ki ne delajo neposredno v oddelkih in stroški iz alineje 4. člena Pravilnika o metodologiji za oblikovanje cen programov v vrtcih, ki se razdelijo na število otrok v vseh oddelkih vrtca, upoštevaje najvišji normativ za oblikovanje posamezne vrste oddelka.

**IV. Obrazložitev**

Temelj financiranja v vrtcih je določitev cene programov.

Pripravila Ravnateljica

Ana Belšak SUZANA Petek

**Priloga 1**

**I. STAROSTNO OBDOBJE (za obdobje od 1.1.2016 dalje)**

V I. starostni skupini imamo 1 oddelek, v katerega je vključena 1 vzgojiteljica in 1 pomočnica.

|  |  |  |  |  |  |
| --- | --- | --- | --- | --- | --- |
| **I. STAROSTNO OBDOBJE** | **Strokovni kader** | **Stroški dela drugih delavcev** | **Drugi materialni stroški** | **Stroški živil za otroke** | **Skupaj stroški** |
| Plača II. bruto | 3.796,82 | 451,44 |  |  |  |
| KAD premije | 9,95 | 1,48 |  |  |  |
| Regres za LD | 71,37 | 13,90 |  |  |  |
| Prehrana na delu | 140,31 | 26,60 |  |  |  |
| Jub.nagrade | 0 | 0 |  |  |  |
| Prevoz na delo | 82,67 | 23,48 |  |  |  |
| **Skupaj stroški/mesec** | **4.101,12** | **516,90** | **222,60** | **403,20** | **5.243,82** |
|  |  |  |  |  |  |
| Število otrok | 12 | 12 | 12 | 12 | 12 |
| **Stroški na otroka/na mesec** | **341,76** | **43,08** | **18,55** | **33,60** | **436,99** |

Tabela : Izračun ekonomske cene na otroka za I. starostno obdobje v €

Iz prikazanega izračuna je razvidno, da znašajo mesečni stroški v I. starostnem obdobju:

|  |  |  |
| --- | --- | --- |
| **Vrsta stroška** | **Prikaz izračuna** | **Skupni znesek/mesec** |
| Plače | 4.101,12+516,90 | 4.618,02 |
| Stroški materiala in storitev | 222,60 | 222,60 |
| Stroški živil | 403,20 | 403,20 |
|  | **SKUPAJ:** | **5.243,82** |

**2. STAROSTNO OBDOBJE (za obdobje od 1.1.2016 dalje)**

V II. starostni skupini imamo 1 oddelek, v katerem je vključena 1 vzgojiteljica in 1 pomočnica.

|  |  |  |  |  |  |
| --- | --- | --- | --- | --- | --- |
| **II. STAROSTNO OBDOBJE** | **Strokovni kader** | **Stroški dela drugih delavcev** | **Drugi materialni stroški** | **Stroški živil za otroke** | **Skupaj stroški** |
| Plača II. bruto | 3.796,82 | 790,02 |  |  |  |
| KAD premije | 9,95 | 2,59 |  |  |  |
| Regres za LD | 71,37 | 24,33 |  |  |  |
| Prehrana na delu | 140,31 | 46,55 |  |  |  |
| Jub.nagrade | 0 | 0 |  |  |  |
| Prevoz na delo | 82,67 | 41,09 |  |  |  |
| **Skupaj stroški/mesec** | **4.101,12** | **904,58** | **389,55** | **705,60** | **6.100,85** |
|  |  |  |  |  |  |
| Število otrok | 21 | 21 | 21 | 21 | 21 |
| **Stroški na otroka/mesec** | **195,29** | **43,08** | **18,55** | **33,60** | **290,52** |

Tabela : Izračun ekonomske cene na otroka za II. starostno obdobje v €

Iz prikazanega izračuna je razvidno, da znašajo mesečni stroški v II. starostnem obdobju:

|  |  |  |
| --- | --- | --- |
| **Vrsta stroška** | **Prikaz izračuna** | **Skupni znesek/mesec** |
| Plače | 4.101,12+904,58 | 5.005,70 |
| Stroški materiala in storitev | 389,55 | 389,55 |
| Stroški živil | 705,60 | 705,60 |
|  | **SKUPAJ:** | **6.100,85** |

\*\* Opomba: Drugi delavci so vsi ostali zaposleni delavci v vrtcu po sistemizaciji razen strokovnega kadra.

**Priloga 2**

|  |  |
| --- | --- |
| **STROŠKI ZA OBLIKOVANJE CENE – RAZČLENITEV *(obdobje od 1.1.2015 do 30.9.2015)*** | **ZNESKI V €** |
|  |  |
|  |  |
| Splošni mat., mat. za čiščenje, tiskovine, plenice,wc papir | 568,66 |
| Material za otroke | 509,66 |
| Električna energija | 859,01 |
| Kurivo za ogrevanje | 1.637,69 |
| Voda | 293,02 |
| Knjige, strokovna literatura, revije, časopisi, pis.mate. | 112,91 |
| Storitve tekočih vzdrževanj | 494,77 |
| Druge storitve (zdrav.pregledi zaposlenih…) | 118,63 |
| Komunalne storitve (odvoz smeti, ostanki hrane) | 315,09 |
| Storitve TELEKOM-a, poštnina, str.plač.pr. | 377,75 |
| Stroški izobražev., dnevnice, kilom., | 222,27 |
| **Materialni stroški za otroke - skupaj** | **5.509,46** |
|  |  |

**REKAPITULACIJA STROŠKOV IN DOLOČITVE CENE (za obdobje od 1.1.2015 do 30.9.2015)**

Cena je bila določena na osnovi stroškov 9-mesečnega delovanja vrtca :

|  |  |  |  |  |  |
| --- | --- | --- | --- | --- | --- |
| ***STAROSTNA SKUPINA*** | ***SKUPAJ STROŠKI*** | ***ŠTEVILO OTROK*** | ***STARA CENA*** | ***NOVA CENA*** | ***POVEČANJE***  ***V %*** |
| **I. skupina** | 5,243,82 | 12 | 418,80 | 436,99 | 4,34 % |
| **II. skupina** | 6.100,85 | 21 | 277,32 | 290,52 | 4,76 % |